| Anadolu Efes Spor Kulübü |
| --- |
| Anadolu Efes Spor KulübüAnadolu Efes Spor Kulübü |
| **Lygos** | Basketbol Süper LigiEurolyga |
| **Įkurta** | 1976 m. |
| **Arena** | Sinano Erdemo sporto salė (Talpa: 16 000) |
| **Vieta** | Stambulas, Turkija |
| **Komandos spalvos** | tamsiai mėlyna, balta, raudona, žydra                    |
| **Prezidentas** | Turkija Tundžajus Ezilhanas |
| **Vyr. treneris** | Kroatija Tomislavas Mijatovičius |
| **Titulai** |  Eurolyga: 2 BSL: 16  Turkijos taurė: 12 Prezidento taurė: 13   Koračo taurė: 1 |
| **Svetainė** | anadoluefessk.org |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**Stambulo „Anadolu Efes"**, oficialiai ***„Anadolu Efes" sporto klubas*** (*Anadolu Efes Spor Kulübü*) – Turkijos sporto klubas ir krepšinio komanda, įsikūrusi Stambule. Priklauso alaus gamybos įmonei „Efes Beverage Group". Tai sėkmingiausiai Turkijos lygoje rungtyniaujanti komanda.

1976–2011 m. pagal rėmėją vadinta **Efes Pilsen**. 2011 m. Turkijoje priėmus įstatymą, uždraudusį sporto organizacijoms reklamuoti alkoholio ir tabako gaminius, pakeitė pavadinimą į **Anadolu Efes** (*Anadolu* reiškia turkišką Mažosios Azijos pavadinimą – Anatoliją. Taip pavadinta korporacija, kuriai priklauso *Efes* alaus darykla).

Istorija
--------

„Efes Pilsen" krepšinio klubas įkurtas 1976 m. vietoje bankrutavusio antros lygos klubo „Kadıköyspor". 1978 m. „Efes" pakilo į pirmąją lygą, o po metų jau tapo šalies čempionais. Tais pačiais metais debiutavo „Eurolygoje". Ypač pergalingai „Efes" pradėjo rungtyniauti XX a. paskutiniajame dešimtmetyje, kai komandai vadovavo Aidinas Ersas, o žaidė Petaras Naumoskis, Laris Ričardas, Ufukas Sarydža. 1993 m. jie atvedė „Efes" į Saportos taurės finalą, tačiau Salonikų „Aris" per plauką išplėšė pergalę. 1996 m. komandą papildžius Konradui Makrėjui ir Mirsadui Tiurkčanui, ji laimėjo R. Koračo taurę, finale palaužusi Milano „Olimpiją".

Nuo 1996 m. „Efes Pilsen" pradėjo nuolatos rungtyniauti „Eurolygoje", o Turkijos lygoje beveik kasmet skynė pergales, nors nesyk nusileisdavo kitam galingam Turkijos klubui „Fenerbahçe". 2000 m. klubas tapo pirmąja Turkijos komanda, patekusia į finalinio ketverto etapą, ir šį pasiekimą ji pakartojo 2001 m. „Suprolygoje", kai į pergales ją vedė Hidajetas Tiurkohlu, Mehmetas Okuras, Predragas Drobniakas, Ibrahimas Kutluajus ir Damiras Mulaomerovičius.

2005 m. ir 2006 m. klubas pasiekė „Eurolygos" ketvirtfinalius, o 2006 m. ir 2007 m. iškovojo Turkijos taurę. 2009 m. „Efes" pasiekė net dar geresnių rezultatų bei tapo Turkijos krepšinio lygos nugalėtoju ir iškovojo taurę, bet kito trofėjaus turėjo laukti iki 2015 m. kai klubas, finale nugalėjęs „Fenerbahçe", iškovojo Turkijos taurę. „Efes" nuolat pasiekdavo „Eurolygos" atkrintamąsias varžybas, kartais ir ketvirtfinalius, bet iki finalinės ketveriukės nukeliauti nepavykdavo. 2018–2019 m. „Efes" pirmąsyk pateko į „Eurolygos" finalą, kur 83:91 pralaimėjo Maskvos CSKA. Kitą sezoną komanda dominavo, bet viską nutraukė įsiplieskusi COVID-19 pandemija. 2020–2021 m. „Eurolygos" sezone „Anadolu Efes", vedama Vasilijės Micičiaus ir Šeino Larkino, galiausiai tapo žemyno čempione, finale palauždama „Barseloną". Kitą sezoną komanda pakartojo šį pasiekimą, finale minimalu rezultatu nugalėjusi Madrido „Real".

Pasiekimai
----------

* Koračo taurė: 1995–96 m.
* Basketbol Süper Ligi: 1978–79, 1982–83, 1983–84, 1991–92, 1992–93, 1993–94, 1995–96, 1996–97, 2001–02, 2002–03, 2003–04, 2004–05, 2008–09, 2018–19, 2020–21, 2022–23 m.
* Turkijos krepšinio taurė: 1993–94, 1995–96, 1996–97, 1997–98, 2000–01, 2001–02, 2005–06, 2006–07, 2008–09, 2014–15, 2018, 2022 m.
* Turkijos Prezidento taurė: 1986, 1992, 1993, 1996, 1998, 2000, 2006, 2009, 2010, 2015, 2018, 2019, 2022 m.
* 1993 m. Europos taurės vicečempionai
* 2021, 2022 m. Eurolygos čempionai
* 2000 m. Eurolygos trečios vietos laimėtojai
* 2019 m. Eurolygos vicečempionai
* 2001 m. Suprolygos trečios vietos laimėtojai

Lietuviai
---------

* Saulius Štombergas (2001–2002 m.)

Treneriai
---------

Stambulo „Anadolu Efes" yra treniravę šie treneriai:

* Turkija Ryza Erverdis (1983–1984 m.)
* Turkija Aidanas Sijavušas (1984–1986, 1987–1990 m.)
* Jugoslavijos Socialistinė Federacinė Respublika Rusmiras Halilovičius (1986–1987 m.)
* Turkija Halilas Juneras (1990–1992 m.)
* Turkija Aidynas Ersas (1992–1999 m.)
* Turkija Erginas Atamanas (1999–2001, 2008–2010, 2017–2023 m.)
* Turkija Oktajus Mahmutis (2001–2007, 2012–2013 m.)
* Jungtinės Amerikos ValstijosIzraelis Deividas Blatas (2007–2008 m.)
* Turkija Ekremas Memnunas (2008 m.)
* Kroatija Velimiras Perasovičius (2010–2011, 2016–2017 m.)
* Turkija Ufukas Sarydža (2011–2012 m.)
* Graikija Ilijas Zuras (2012 m.)
* Graikija Vangelis Angelu (2013–2014 m.)
* Serbija Dušanas Ivkovičius (2014–2016 m.)
* Turkija Ahmetas Čaky (2016 m.)
* Turkija Erdemas Džanas (2023–2024)
* Kroatija Tomislavas Mijatovičius

Šaltiniai
---------

1. ↑
2. ↑  STAMBULO „ANADOLU EFES" Archyvuota kopija 2021-09-25 iš Wayback Machine projekto. *15min.lt*
3. ↑
4. ↑  Atamano pranašystės išsipildė: „Anadolu Efes" apgynė Eurolygos titulą, *basketnews.lt*

Nuorodos
--------

* Oficialus puslapis Archyvuota kopija 2013-11-07 iš Wayback Machine projekto.

|  |  |  |  |
| --- | --- | --- | --- |
| 

| Ž • A • R**2022–2023 m. Eurolygos komandos** |
| --- |
|  |
| 
Berlyno Alba | Stambulo Anadolu Efes | Barselona | Miuncheno Bayern | Vitorijos Baskonia | Belgrado Crvena Zvezda | Milano Emporio Armani | Stambulo Fenerbahçe | Vilerbano ASVEL | Tel Avivo Maccabi | Monakas | Pirėjo Olympiakos | Atėnų Panathinaikos | Belgrado Partizan | Madrido Real | Valensija | Bolonijos Virtus | Žalgiris |

 |